Pixabay .td_uid_2_60a8ff09c7923_rand.td-a-rec-img{text-align:left}.td_uid_2_60a8ff09c7923_rand.td-a-rec-img img{margin:0 auto 0 0} Raġel attakka lil tax-xagħar b'mus lbieraħ wara li dan ħallieh jistenna wisq biex jaqtagħlu xagħru. Il-każ ġara lbieraħ f'xi l-5.30pm f'appartament fi Triq il-Qbajjar f'Marsalforn. Intalbet l-għajnuna tal-pulizija u dawn sabu lill-aggressur ir-Rabat ftit wara u arrestawh. Hu għandu 29 sena u joqgħod il-Marsa. Il-vittma, li joqgħod iż-Żebbuġ, ittieħed l-Isptar Ġenerali t'Għawdex fejn irriżulta li għandu ġrieħi ħfief. Iż-żewġ irġiel huma ta' nazzjonalità barranija. Illum l-aggressur deher quddiem il-Maġistrat Simone Grech, fejn wieġeb mhux ħati li weġġa' lill-hairdresser mill-Ghana. Ġie akkużat ukoll li kien qed iġorr mus żgħira fuqu. Il-Qorti semgħet kif l-akkużat mar fl-appartament tal-vittma mingħajr ma kellu appuntament. Il-vittma qallu li se jċempillu meta ma jkollux nies. Ftit wara ċempillu, iżda meta l-aggressur wasal fl-appartament, sab lill-hairdresser jaqta' xagħar ħaddieħor. Hu beda jargumenta miegħu u l-argument eskala tant li l-aggressur ħareġ mus u attakka lill-hairdresser biha f'idu. F'April Ġlieda Marsalforn: Żewġ persuni jinżammu arrestati Il-Maġistrat laqgħet it-talba għall-ħelsien mill-arrest b'garanzija personali ta' €5,000. Ordnatu biex jiffirma l-għassa darbtejn bil-ġimgħa u biex ikun id-dar bejn l-10pm u s-6am. Inħarġet ukoll ordni ta' protezzjoni favur il-vittma. Il-Prosekutur kien Bernard Charles Spiteri, u l-Avukat Franco Debono deher għall-akkużat. Is-sajf li għadda Filmat: Ġlieda f'Marsalforn; residenti inkwetati bil-kriminalità .td_uid_3_60a8ff09c7be4_rand.td-a-rec-img{text-align:left}.td_uid_3_60a8ff09c7be4_rand.td-a-rec-img img{margin:0 auto 0 0}